
ŠAKIŲ RAJONO SAVIVALDYBĖ

JAUNIMO REIKALŲ TARYBOS POSĖDŽIO
P R O T O K O L A S

2022-02-21  Nr. 2/1J-23

Posėdžio pirmininkė – Austėja Ižganaitė.
Posėdžio sekretorė – Danutė Jurgutienė.

Dalyvauja: rajono savivaldybės tarybos narė Judita Ambrasienė, Šakių jaunimo sąjungos „Apskritasis stalas“ narė Austėja Ižganaitė,  rajono savivaldybės tarybos narė Gerda Dobrovolskytė,  rajono savivaldybės administracijos Teisės, personalo ir civilinės metrikacijos skyriaus vyriausioji specialistė Jolita Matusevičienė, Šakių jaunimo sąjungos „Apskritasis stalas“ narė Urtė Vizgirdaitė.
              Dalyvauja be balsavimo teisės: rajono savivaldybės administracijos vyriausioji specialistė (jaunimo reikalų koordinatorė) Danutė Jurgutienė, rajono savivaldybės mero pavaduotojas Darius Jakavičius.
              Nedalyvauja: Šakių jaunimo sąjungos „Apskritasis stalas“ nariai Povilas Staneika ir Diana Bakulaitė, rajono savivaldybės administracijos Švietimo, kultūros ir sporto skyriaus vyriausioji specialistė Ingrida Kasparavičienė.
                    
            DARBOTVARKĖ:
[bookmark: _Hlk96440034] 1. Dėl Jaunimo projektų finansavimo konkursų organizavimo 2022 metais (Jaunimo mokymų ir 
gerosios patirties sklaidos, Jaunimo iniciatyvų skatinimo). (Pranešėja D.Jurgutienė)
[bookmark: _Hlk96441894]       2.  Dėl Gelgaudiškio kultūros centro AJE papildomų lėšų poreikio (Pranešėja D. Jurgutienė)
       3. Dėl Barzdų, Žvirgždaičių ir Sintautų seniūnų prašymų skirti Mobiliojo darbo su jaunimu paslaugą 2022 metais.  (Pranešėja J. Jurgutienė)
       4. Dėl Šakių socialinių paslaugų centro prašymo skirti finansavimą projekto „Mobiliojo darbo su 
jaunimu organizavimas Šakių rajono savivaldybėje 2022 metais“ įgyvendinimui. (Pranešėja D. Jurgutienė)
       5. Dėl rajono savivaldybės Jaunimo metų ambasadorių kandidatūrų. (Pranešėja A. Ižganaitė)
       6.  Dėl rajono savivaldybės delegacijos formavimo dalyvauti Jaunimo metų atidaryme Visagine. (Pranešėja A.Ižganaitė)
       7. Dėl Jaunimo apdovanojimų už 2021 metų veiklą renginio organizavimo. (A.Ižganaitė, 
J. Ambrasienė) 
       8. Dėl UAB „Kūrybinis avangardas“ siūlomo Klimato kaitos muziejaus eksponavimo Šakiuose.  
(Pranešėja J. Matusevičienė)
1.  SVARSTYTA.  Dėl Jaunimo projektų finansavimo konkursų organizavimo 2022 m.
[bookmark: _Hlk65065404]Pranešėja D. Jurgutienė informavo, kad 2021 metais buvo organizuoti 3 projektų finansavimo konkursai (Jaunimo mokymų ir gerosios patirties sklaidos, Jaunimo iniciatyvų skatinimo, Atvirųjų jaunimo centrų/atvirųjų jaunimo erdvių veiklai bei Mobiliajam darbui su jaunimu).  Projektus galėjo teikti jaunimo organizacijos, neformalios jaunimo grupės ir organizacijos, dirbančios su jaunimu. Iš viso projektų finansavimo konkursams iš savivaldybės biudžeto buvo skirta 8540 eurų.  Gautas unikalių paraiškų skaičius – 18, finansuotų paraiškų skaičius – 18, paraiškas pateikė 2 jaunimo organizacijos, 6 neformalios jaunimo grupės ir 10 organizacijų, dirbančių su jaunimu. Įvairiose veiklose dalyvavo 1085 jauni  žmonės.
[bookmark: _Hlk96591034]              Pranešėja informavo, kad 2022 m. planuojama organizuoti du projektų finansavimo konkursus – tai Jaunimo mokymų ir gerosios patirties sklaidos bei Jaunimo iniciatyvų skatinimo. Pranešėja siūlė padidinti skiriamas pinigų sumas projektų įgyvendinimui – Jaunimo mokymų ir gerosios patirties sklaidai iki 500,00 eurų vienam projektui (buvo iki 200,00 eurų) ir Jaunimo iniciatyvų skatinimui iki 1000,00 eurų  vienam projektui (buvo iki 400,00 eurų). Pranešėja informavo, kad 2022 metų rajono savivaldybės biudžete Jaunimo projektų finansavimui  yra skiriama 20 000 eurų.
               Buvo nuspręsta AJC/AJE palengvinti administracinę naštą ir projektų įgyvendinimui skirti finansavimą, pateikus prašymą, iš kitos Mokymosi visą gyvenimą, jaunimo ir sporto programos biudžeto lėšų eilutės, t. y. „užtikrinti atvirojo darbo su jaunimu ir mobiliojo darbo su jaunimu paslaugas“, kuriai, tvirtinant 2022 m. Šakių rajono savivaldybės biudžetą, pritarė Šakių rajono savivaldybės taryba ir skyrė 21 000 eurų, nes AJC/AJE veikla ir jos plėtra Šakių rajono savivaldybės teritorijoje yra labai svarbi jauniems žmonėms, jų užimtumui, ypatingai svarbu turėti galimybę palaikyti kontaktą su jaunimo darbuotojais, gauti socialinę, psichologinę ir emocinę pagalbą, laisvalaikio užimtumą. Iš AJC/AJE neatimama galimybė dalyvauti ir Projektų finansavimo konkursuose.
Pranešėja informavo, kad projektus vertins administracijos direktoriaus įsakymu sudaryta Projektų vertinimo komisija, vadovaudamasi Šakių rajono savivaldybės tarybos 2018 m. vasario 21 d. sprendimu Nr. T-63 „Dėl lėšų rajono savivaldybės jaunimo, jaunimo organizacijų, neformalių jaunimo grupių ir organizacijų, dirbančių su jaunimu, veiklai skyrimo tvarkos aprašo patvirtinimo“ ir rajono savivaldybės administracijos direktoriaus įsakymu patvirtintais Jaunimo projektų finansavimo konkursų nuostatais.
NUTARTA: vienbalsiai  organizuoti du Jaunimo projektų finansavimo konkursus 2022 metais (Jaunimo iniciatyvų skatinimo bei Jaunimo mokymų ir gerosios patirties sklaidos).

     2.  SVARSTYTA. Dėl Gelgaudiškio kultūros centro AJE papildomų lėšų poreikio.
     Pranešėja informavo, kad gautas Gelgaudiškio kultūros centro prašymas dėl AJE papildomų 
lėšų poreikio. Rašte rašoma, kad 2022 metų AJE veikloms įgyvendinti Jaunimo reikalų departamentui (toliau – JRD) teiktas projektas negavo finansavimo, Lietuvoje atsiradus didesniam naujų AJE skaičiui ir prašoma atkreipti dėmesį į susidariusią situaciją ir suteikti galimybę tęsti kokybišką darbą su jaunimu Gelgaudiškio AJE. Prašoma skirti dalinį finansavimą kasmetinei jaunimo vasaros stovyklai ir kitoms būtinoms veikloms 4805 eurus (prie prašymo pridėta detali AJE papildomų lėšų poreikio sąmata). 
              Vyko diskusija.
[bookmark: _Hlk96503587]     NUTARTA (vienbalsiai): Pritarti Gelgaudiškio kultūros centro prašymui ir siūlyti Šakių rajono savivaldybės administracijos direktoriui skirti 4805 eurus iš Mokymosi visą gyvenimą, jaunimo ir sporto programos, kad išlaikyti ir išsaugoti AJE lankytojus bei nenutraukti atvirojo darbo su jaunimu paslaugos teikimą Gelgaudiškio seniūnijoje. 

        3.  SVARSTYTA.  Dėl Barzdų, Žvirgždaičių ir Sintautų seniūnų prašymų skirti 
Mobiliojo darbo su jaunimu paslaugą 2022 metais.
               Pranešėja informavo, kad Barzdų, Žvirgždaičių ir Sintautų seniūnai pateikė prašymus dėl mobilaus  darbo su jaunimu paslaugos atsiradimo seniūnijų gyvenamosiose teritorijose, nes seniūnijose trūksta darbo su jaunimu paslaugų, todėl aktualu, kad į seniūnijas atvyktų jaunimo darbuotojai, kurie teiktų mobilaus darbo su jaunimu paslaugas. Seniūnijos išsiaiškino jaunų žmonių ir jų šeimų poreikį šiai paslaugai – paslauga reikalinga ir naudinga, patalpas, kurios reikalingos jaunimo darbuotojams vykdyti mobilųjį darbą, suteiks.
               Vyko diskusija.
[bookmark: _Hlk96506525]      NUTARTA (vienbalsiai): Pritarti Barzdų, Žvirgždaičių ir Sintautų seniūnų prašymams ir siūlyti Šakių socialinių paslaugų centrui suformuoti dar vieną mobiliojo darbo su jaunimu komandą, kuri teiktų paslaugas nurodytose seniūnijose.

      4.  SVARSTYTA.  Dėl Šakių socialinių paslaugų centro prašymo skirti finansavimą 
projekto „Mobilaus darbo su jaunimu organizavimas Šakių rajono savivaldybėje 2022 metais“ įgyvendinimui.
             Pranešėja informavo, kad Šakių socialinių paslaugų centras prašo skirti 16 000 eurų projekto „Mobilaus darbo su jaunimu organizavimas Šakių rajono savivaldybėje 2022 metais“ įgyvendinimui nuo 2022 m. kovo 1 d. iki 2022 m. gruodžio 31 d. Nurodo, kad lėšos bus panaudotos jaunimo darbuotojų darbo užmokesčiui – 14 000 eurų, kuro išlaidoms, mobilios darbo su jaunimu komandos išvykoms į 3 seniūnijas (Barzdų, Žvirgždaičių ir Sintautų) – 1 000 eurų, įvairioms prekėms, reikalingoms užtikrinti kokybišką ir nenutrūkstamą paslaugų teikimą – 1 000 eurų.
            Vyko diskusija.
   NUTARTA (bendru sutarimu) (J. Ambrasienė nusišalino): Pritarti Šakių socialinių paslaugų centro prašymui ir siūlyti Šakių rajono savivaldybės administracijos direktoriui skirti 16 000 eurų Šakių socialinių paslaugų centrui projekto įgyvendinimui ir antros mobilios darbo su jaunimu komandos formavimui, kuri paslaugas teiktų Barzdų, Žvirgždaičių ir Sintautų seniūnijų gyvenamosiose teritorijose, nes formuojant 2022 metų rajono savivaldybės biudžetą yra numatyta mobiliojo darbo su jaunimu plėtra ir tam skirta 16 000 eurų.
  
5.	SVARSTYTA. Dėl rajono savivaldybės Jaunimo metų ambasadorių kandidatūrų.
Pranešėja informavo, kad Jaunimo reikalų departamentas prie Socialinės apsaugos ir darbo ministerijos (toliau – JRD) ieško „Lietuvos jaunimo metų“ ambasadorių – aktyvių, motyvuotų, jaunimo galimybėmis bei savanoriška veikla besidominčių 14-29 metų amžiaus jaunuolių iš visos Lietuvos, kurie savo miestuose, miesteliuose, mokyklose, organizacijose dalinsis žiniomis su savo bendraamžiais bei miesto gyventojais, apie visoje Lietuvoje ir jų mieste vykstančius renginius, skirtus paminėti 2022-uosius – Lietuvos jaunimo metus, bei kita svarbia informacija. Savivaldybės buvo kviečiamos teikti savo kandidatus. Šakių rajono savivaldybėje pavyko surasti tik vieną ambasadorių, kuris sutiko juo tapti ir prisiimti visą atsakomybę vykdant „Lietuvos jaunimo metų“ ambasadoriaus pareigas. JRD numatė, jog kiekviena savivaldybė galės turėti iki 5-ių Lietuvos jaunimo metų ambasadorių. Motyvuoti jauni žmonės ambasadoriais galės tapti ir per metus, savivaldybės jaunimo reikalų koordinatoriui pasiūlius jaunuolio kandidatūrą.
Vyko diskusija.
     Nutarimų priimta nebuvo, klausimas informacinio pobūdžio.

6.	SVARSTYTA.  Dėl rajono savivaldybės delegacijos formavimo dalyvauti Jaunimo metų atidaryme Visagine.
Pranešėja informavo, kad JRD kviečia rinkti rajono savivaldybės delegaciją ir dalyvauti Jaunimo metų atidarymo renginyje, kuris vyks 2022 m. kovo 4 d. Visagine, jauniausiame Lietuvos mieste. Kaip informavo JRD,  kiekvienos savivaldybės delegacija turi būti sudaryta iš keturių asmenų. Registracija į renginį vyksta iki vasario 25 d. (imtinai).
Vyko diskusija.
[bookmark: _Hlk96589659]     NUTARTA (vienbalsiai): Suformuoti 4 asmenų delegacija ir kovo 4 d. dalyvauti Jaunimo metų atidarymo renginyje Visagine.

[bookmark: _Hlk96515095]7.	SVARSTYTA. Dėl Jaunimo apdovanojimų už 2021 metų veiklą renginio organizavimo.
Pranešėjos Austėja ir Judita buvo susitikusios su Šakių kultūros centro režisiere Laura. Posėdžio metu buvo aptarta  informacija, gauta po susitikimo. Atsirado neaiškumų. Planuojama dalyvauti dar viename susirinkime dėl Kovo 11-osios renginio organizavimo, kuris numatytas rajono savivaldybėje kitą savaitę. 
Nutarimų priimta nebuvo, klausimas informacinio pobūdžio.

8. SVARSTYTA.  Dėl UAB „Kūrybinis avangardas“ siūlomo Klimato kaitos muziejaus 
eksponavimo Šakiuose.
              Pranešėja informavo, kad vasaros periodu unikalus mobilus Klimato kaitos muziejus keliaus po Lietuvą, užsukdamas į skirtingus Lietuvos miestus. Klimato kaitos muziejų sudaro keturi jūriniai konteineriai, kurių kiekvienas skirtas skirtingoms temoms. Tai puiki edukacija mokiniams ir plačiajai visuomenei, kuri supažindina su pagrindinėmis klimato kaitos problemomis ir jų sprendimo būdais. Šakių mieste siūloma Klimato kaitos muziejų eksponuoti 2022 m. rugpjūčio 2–7 dienomis. Muziejus būtų eksponuojamas savaitę. Ko reikėtų muziejaus eksponavimui iš savivaldybės:
· Suteikti eksponavimo vietą;
· Suteikti prieigą prie elektros tinklo;
· Prisidėti prie veiklos kaštų (transportavimo, gidų) padengimo 4000 eurų suma.
Papildomos galimybės:
· Projekto viešinimo partneris – TV3 televizija, todėl bus daromi reportažai žinioms ir laidoms;
· Galima organizuoti mokinių ekskursijas, nes muziejus turės gidus bei bus interaktyvus;
· Puiki atrakcija miesto gyventojams ir svečiams, nes projektas unikalus ir anksčiau panašaus pobūdžio projektas Lietuvoje nebuvo įgyvendinamas;
· Muziejaus lankymas nemokamas.
Vyko diskusija.
   NUTARTA (vienbalsiai): Pritarti siūlymui Klimato kaitos muziejų eksponuoti Šakių mieste ir įpareigoti SJRT narę Jolitą Matusevičienę ieškoti 4 000 eurų rajono savivaldybės biudžete veiklos kaštams padengti.


Posėdžio pirmininkė				  Austėja Ižganaitė

Posėdžio sekretorė				   Danutė Jurgutienė
